РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА **Фонд за пружање помоћи избеглим, прогнаним и расељеним лицима** Управни одбор

Дана: 18.02.2019. године

ЈН МВ 01/19

На основу члана 19. Статута Фонда за пружање помоћи избеглим, прогнаним и расељеним лицима, члана 108. Закона о јавним набавкама („Службени гласник РС“ број 124/2012,14/2015 и 68/2015) и Извештаја о стручној оцени понуда Комисије за јавну набавку добара – путничког аутомобила путем лизинга ЈН МВ 01/19 од 14.02.2019. године, Управни одбор Фонда за пружање помоћи избеглим, прогнаним и расељеним лицима на седници одржаној дана 18.02.2019. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара – путничког аутомобила путем лизинга**

**(ЈН МВ 01/19)**

У поступку јавне набавке добара – путничког аутомобила путем лизинга ЈН МВ 01/19, за коју је позив објављен на Порталу јавних набавки и Интернет страници Наручиоца дана 30. јануара 2019. године, уговор се додељује групи понуђача „Точак ауто“ Д.О.О., Манастирска 9, Зрењанин/Intesa Leasing d.o.o. Beograd, Милентија Поповића 7Б, Београд „чија је понуда број 01/19-1 од 13.02.2019. године, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и

68/2015), Управни одбор Фонда за пружање помоћи избеглим, прогнаним и расељеним лицима је дана 30. јануара 2019. године у својству Наручиоца донео Одлуку о покретању јавне набавке број ЈН МВ 01/19 и образовао Комисију за јавну набавку добара – путничког аутомобила путем лизинга (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писани извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – путнички аутомобил путем лизинга, назив и ознака из општег речника набавке: 34110000-путнички аутомобил у свему према спецификацији садржаној у конкурсној документацији.

Процењена вредност јавне набавке износи **1.500.000,00 динара**, без урачунатог пореза на додату вредност.

Наручилац је Позив за подношење понуда за предметну набавку објавио на Порталу јавних набавки, Интернет страници Наручиоца, дана 30. јануара 2019. године, у складу са Чланом 57. Закона о јавним набавкама (у даљем тексту: ЗЈН).

.

**БЛАГОВРЕМЕНО**, односно до дана 13.02.2019. године до 10:00 часова, приспеле су понуде следећих понуђача:

|  |  |  |  |  |
| --- | --- | --- | --- | --- |
| **Ред.**  **Број** | **Број под којим је понуда заведена** | **Назив или шифра понуђача** | **Датум**  **Пријема** | **Час** |
| 1. | ЈН МВ 01/19-1 | „Точак ауто“ Д.О.О., Манастирска 9, Зрењанин/ Intesa Leasing d.o.o. Beograd, Милентија Поповића 7Б, Београд | 13.02.2019. | 09:24ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''најнижа понуђена цена''.

Приликом оцене понуда као релевантна узимаће се укупна понуђена цена без ПДВ-а. Уколико су цене за понуђена добра у неким понудама исказане у динарима, а у неким у еврима, цене у еврима ће бити прерачунате у динаре по средњем курсу НБС на дан отварања понуда.

Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио дужи гарантни рок.

Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену исти гарантни рок за мотор и исти гарантни рок за каросерију. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку, наручилац ће доставити записник извлачења путем жреба.

Имајући у виду Извештај о стручној оцени понуда у поступку јавне набавке ЈН МВ 01/19, а накод детаљног прегледа понуда, Наручилац је констатовао следеће:

Понуду је поднела група понуђача:

Група понуђача „Точак ауто“ Д.О.О./ Intesa Leasing d.o.o. Beograd је понудила следеће:

Укупна вредност понуде без ПДВ-а: 12.007,54 еур

Укупна вредност понуде са ПДВ-ом: 14.409,05 еур

Рок важења понуде: 45 дана од дана отварања

Рок за испоруку: 30 дана од дана закључења уговора

Комисија је анализирала понуду број 01/19-1 групе понуђача „Точак ауто“ Д.О.О., Манастирска 9, Зрењанин/Banca Intesa AD Beograd, Милентија Поповића 7Б, Београд и након детаљне анализе констатовала да је понуда групе понуђача „Точак ауто“ Д.О.О., Манастирска 9, Зрењанин/Banca Intesa AD Beograd, Милентија Поповића 7Б, Београд благовремена и одговарајућа, са уредно попуњеним, потписаним и овереним обрасцима из конкурсне документације, из којих се несумњиво може утврдити стварна садржина понуде.

Комисија, после стручне оцене понуда, констатује да је у поступку јавне набавке добара –

путничког аутомобила путем лизинга ЈН МВ 01/19, најповољнија понуда број ЈН МВ 01/19-1 од 13. фебруара 2019. године, групе понуђача „Точак ауто“ Д.О.О., Манастирска 9, Зрењанин/Intesa Leasing d.o.o. Beograd, Милентија Поповића 7Б, Београд и предлаже Наручиоцу да понуђачу додели уговор о предметној набавци добара - путничког аутомобила путем лизинга.

Цена: 12.007,54 еура без обрачунатог пореза на додату вредност, односно 14.409,05 еура са обрачунатим порезом на додату вредност.

Рок испоруке: 30 (тридесет) дана.

Као гарантни рок за сва понуђена добра, у складу са конкурсном документацијом за предметну јавну набавку, узима се гарантни рок који даје произвођач, а који није и не може бити краћи од три године.

Наручилац је прихватио предлог Комисије за јавну набавку добара ЈН МВ 01/19 да се групи понуђача, „Точак ауто“ Д.О.О., Манастирска 9, Зрењанин/ Intesa Leasing d.o.o. Beograd, Милентија Поповића 7Б, Београд додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од осам дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.